Imtella' Marzu 25, 2021 L-Ewroparlamentari Nazzjonalista David Casa qal li dawk li ħallsu biex joqtlu lill-ġurnalista Daphne Caruana Galizia għandhom għalfejn jibżgħu għax ħa jħallsu ta' li għamlu. Waqt dibattitu fil-PE dwar il-qtil ta' Caruana Galizia, is-Sur Casa qal li dawn huma n-nies li qegħdin imexxu l-pajjiż, ħaġa waħda mal-kriminalità. Qal li f'Malta bħalissa qiegħed joħroġ skandlu ġdid kuljum, u li Malta għandha bżonn protezzjoni mill-Gvern tagħha stess. Qal li l-Maltin ma għandhomx jaqtgħu qalbhom u li f'Malta hemm nies qalbiena u ta' kuraġġ li ser jibqgħu jissieltu biex isir ġustizzja.